JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Hamas õhutab vägivaldsusi Gazas
Venemaa karmistab Iisraeli-poliitikat
Iisraelist saab energiasõbralik riik
Gazat valitsev Hamas on tõhustanud nii piiritara murdmise katseid
kui läkitanud üha tõhusamaid õhupallipomme sügavamale Iisraeli.
Üle poole tosina pommidest on jõudnud juba Jeruusalemmani,
üks plahvatas isegi väljaspool Knessetit.
Tuulelohede ja õhupallide abil lennutatavad pommid
sisaldavad nüüd ka lõhkeaineid
ja kujutavad juba tõsiseltvõetavat julgeolekuriski.
Iisraeli press ja eriti parlamendi opositsioon on tõstatanud küsimuse,
miks ei kasuta valitsus karmimaid meetmeid,
nagu teeb pidevalt Hamas.
Avalikkust on hoiatatud,
et nad ei läheneks ega puudutaks tihti mänguasjadena näivaid pomme.
Armee sapöörid ja politsei eriüksused
on teinud kahjutuks juba mitmeid plahvatamata jäänud õhupallipomme.
Kahe nädala eest maksis väike Pärsia lahe riik Qatar
Iisraelile korralikku hinna selle eest, et Iisrael toimetaks Gazasse
eletkri tootmiseks mitmeid veokitäisi diiselkütust ja gaasi.
Iisraeli poolt oli tegu ka hea tahte žestiga,
sihiks Gaza elanike viletsuse leevendamine.
Seegi tegevus Hamasi poolt vastukaja ei leidnud.
Selle asemel tõhustati rünakuid ja piiritara murdmise katseid.
Seepärast käskis Iisraeli kaitseminister Lieberman
peatada kütuseveo Gazasse.
"Kuni Hamas jätkab vägivaldsusi,
saadab Iisraeli tuulelohesid ja tulistab rakette,
Gazasse kütust ei saadeta," kinnitas Lieberman,
osaliselt ka vastuseks opositsiooni ja pressi küsimustele
valitsuse tegevusetuse kohta Hamasi suhtes.
Vaid nädala eest hukkus kuus palestiinlast,
kes piiritara ühes kohas lõhkasid
ja seejärel Iisraeli armeeposti ründasid.
Samal ajal põletas ca 14 000 Hamasi agiteeritud tsiviilelanikku
Gaza piiri keskpaigas autokumme
ning loopis Molotovi kokteile ja käsigranaate
Iisraeli armeeposti vastu.
Neil õnnestus tekitada Negevis kümmekond uut maastikupõlengut.
Iisraeli valitsuse julgeolekukabinet kogunes eelmine pühapäev, 14.10,
uute, üha süvenevate vägivaldsuste tõttu
arutama võimalusi olukorra rahustamiseks.
Valitsus otsustas üksmeelselt
hakata ettevalmistama suurt sõjalist operatsiooni
Hamasi tegevuse kukutamiseks.
Enne seda antakse Egiptuse, USA ja ÜRO vahendajaile
veel võimalus kõnelusteks Hamasiga, et veenda neid vägivaldsusi lõpetama.
Abbasi juhitud Palestiina omavalitsus on siiski vastu kõnelustele Hamasiga
ja nõuab, et Hamas loovutaks relvad ja võimu Gazas Fatah'le,
kes seejärel üksi läbirääkijana tegutseda võib.
Sellega aga ei nõustu Hamas oma avalduse järgi kunagi.
USA suursaadik ÜROs Nikki Haley lahkub käesoleva aasta lõpul ametist.
Tema enda avalduse järgi nõuavad kaheksa aastat avalikus ametis,
esmalt Lõuna-Carolina kubernerina
ja seejärel Trumpi valitsuse suursaadikuna ÜROs,
juba hingetõmbepausi.
Haley on töötanud teenekalt ÜROs ka Iisraeli õigustatud asjade kaitsjana,
mistõttu Iisraeli valitsus kiidab tema tegevust
ja loodab tema järeltulijalt samasugust hoiakut ja teguviise.
Haley järeltulija suhtes juba spekuleeritakse,
kuid uudiste lindistamise ajaks
pole president Trump antud postile veel kedagi nimetanud.
Iisraeli peaministri Netanyahu teatel vestles ta Venemaa presidendiga,
kes kinnitas, et Venemaa mõistab Iisraeli kaitseperspektiive
ka Golani suhtes.
Samas teatas Netanyahu,
et leppis Putiniga kokku peatses kohtumises.
Kuupäeva veel ei kinnitatud,
kuid hetkel tundub, et Moskva on distantseerumas nii kohtumisest,
kui Golaniga seotud asjadest.
Venemaa kauane välisminister Lavrov
teatas veidi üllatuslikult intervjuus uudistetoimetusele TASS,
et Iisraeli otsus Golan endale jätta
on vastuolus ÜRO Julgeolekunõukogu resolutsiooniga.
Lavrovi esinemine paistab viitavat sellele,
et Venemaa karmistab oma Iisraeli-poliitikat
ning annab samas Süüriale ja Iraanile rohkem mänguruumi
jätkata katseid armeebaaside rajamiseks lähemal Iisraeli piirile.
ÜRO teadus-, kultuuri- ja haridusorganisatsioon UNESCO
on kirjutanud taas uusi peatükke Lähis-Ida ajalukku.
10. oktoobril Pariisi peakorteris peetud istungil otsustas UNESCO juhatus,
et Petlemmas asuv matriarh Raaheli haud,
ja Hebronis asuv Patrhide haud
on oluline ja kinnistatud osa okupeeritud Palestiina territooriumist.
Sõnastus tähendab seda,
et UNESCO on sellega tunnustanud iseiseisvat Palestiina riiki,
omamata selleks juriidilist õigust. Vaid ÜRO Julgeolekunõukogu
võib teha otsuseid riikide iseseisvumise kohta.
Samas kontekstis mõisteti Iisrael taas kord hukka beduiinide,
Palestiina põliselanike eluasemete lammutamise eest Khan al-Ahmaris,
ning palestiinlaste koolide hävitamise, turvabarjääri ehitamise
ja kaevanduste eest Ida-Jeruusalemmas.
Iisrael on vastanud deklaratsioonidele, et need ei seo neid,
sest Iisrael loobub UNESCO liikemstaatusest 2018. a lõpus.
Sama on teatanud ka USA.
UNESCO praegune juht,
juudi päritolu Audrey Azouley, on lubanud teha kõik,
et mõlemad riigid oma otsuse tühistaksid.
Viimaste deklaratsioonide tõttu on see vähetõenäoline.
Iisraeli armee teatel hävitas IDF juba 15. Hamasi rünnakutunneli
Gaza piiriregioonis. Tegu on tunneliga,
mis ulatub Khan Younisest ca 200 m sügavusele Iisraeli.
See oli ehitatud betoonblokkidest
ning varustatud konditsioneeri, elektri ja veetorustikuga.
Tunnel oli osa laiemast, Gazas asuvast võrgust
ja inseneride sõnul on selleks kulunud betoon, tööjõud ja materjalid
läinud maksma vähemalt kolm miljonit dollarit,
mis on võetud Gazale mõeldud humanitaarabist.
Lõpetuseks veidi sõbralikumal teemal.
Iisraeli energiaministeerium teatas eelmine nädal,
et pärast 2030. a
ei saa riigis müüa enam uusi bensiini- ja diislikütusega autosid.
Plaanime ja juba toetame ca 2000 elektriauto laadimisjaama ehitust
eri paikadesse ja kui alandame samas uute elektriautode makse ligi nullini,
langevad nende hinnad tõsiselt, rääkis energiaminister Steinitz.
Loome ka võimalusi kasutada kütuseks
elektri asemel või koos sellega ka maagaasi, mainis Steinitz.
2025. aastaks on riigis hinnanguliselt
ca 180 000 elektriautot. Hetkel on neid vaid mõnikümmend.
Plaanitakse sedagi, et kõik era- ja pakiautod kasutavad tulevikus elektrit,
bussid ja raskeliiklus aga kasutaks survestatud maagaasi.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee